www.socialsecurity.gov

Sekirite Sosyal ta dwe resevwa notifikasyon 

imedyatman lè yon moun mouri. Nan pifò ka yo, 

responsab ponp finèb la rapòte lanmò moun yo bay 

Sekirite Sosyal. Ou ap bezwen founi responsab ponp 

finèb la nimewo Sekirite Sosyal moun ki mouri a, pou 

responsab ponp finèb la ka fè rapò a.

Kèk manm nan fanmi moun ki mouri a ka resevwa 

benefis Sekirite Sosyal, sou kondisyon ke moun 

ki mouri a te travay pandan ase lontan pou kalifye 

pou benefis Sekirite Sosyal. Ou ta dwe pran kontak 

avèk Sekirite Sosyal touswit, pou asire ke fanmi an 

resevwa tout seri benefis li gen dwa pou li jwenn.

Tanpri, li enfòmasyon sa yo avèk atansyon pou ou ka 

konnen ki benefis ki disponib.

• Moun ki te marye avèk moun ki mouri a ka jwenn 

$255 ke yap bali yon sèl fwa, si li t ap viv ansanm 

avèk moun ki mouri a. Oubyen, si li te separe avèk 

moun ki mouri a epi li te deja ap resevwa kèk 

benefis Sekirite Sosyal sou dosye moun ki mouri 

a. Si moun ki mouri a pa gen moun ki te marye 

avèk li ki vivan toujou, timoun ki elijib pou benefis 

nan mwa lanmò a sou dosye moun ki mouri a, ka 

resevwa benefis. 

• Kèk manm nan fanmi a kapab elijib pou resevwa 

benefis pa mwa, tankou:

— Yon vèf oswa vèv ki gen 60 lane, oswa pi plis 

(50 lane, oswa pi plis si moun nan enkapsite);

— Yon vèf oswa vèv nenpòt laj, k ap okipe pitit 

moun ki mouri a, a kondisyon timoun nan gen

16 lane, oswa si timoun nan enkapsite; 

— Pitit moun ki mouri a, ki pa marye, a kodisyon

ke li:

° Poko gen laj 18 lane (oswa si li gen 18 oubyen 

19 lane epi li toujou nan lekòl elemantè oswa 

segondè atanplen); oswa

° Gen 18 lane oswa pi plis, epi li gen yon 

enkapasite ki te kòmanse anvan timoun nan te 

genyen laj 22 lane.

— Paran moun ki mouri a, ki gen 62 lane, oswa pi 

plis, epi ki te depann de moun ki mouri a pou 

omwen mwatye sipò li; epi

— Yon moun ki te marye avèk moun ki mouri a epi 

yo te divòse. Nan ka sa a gen kèk sikonstans ki 

pou prezante.

Si moun ki mouri a t ap resevwa benefis Sekirite 

Sosyal, ou dwe retounen benefis li te resevwa pou 

mwa li mouri a bay biwo Sekirite Sosyal, oubyen 

pou mwa ki vin apre lanmò a. Pa egzanp, si moun 

nan mouri nan mwa jiyè, ou dwe retounen benefis 

mwa daout la. Si benefis yo te ale dirèk labank sou 

fòm depo dirèk, kontakte bank la oswa lòt enstitisyon 

finansyè a. Mande pou yo retounen bay Sekirite 

Sosyal nenpòt kantite lajan ki te resevwa pou mwa 

lanmò a oswa pou mwa ki vin apre lanmò a. Si 

benefis yo te peye sou fòm chèk papye, pa chanje 

okenn chèk pou mwa moun nan mouri a oswa pou 

mwa apre lanmò a. Retounen chèk yo bay Sekirite 

Sosyal san pèdi tan.

Men tou, manm fanmi elijib yo ka an mezi pou yo 

resevwa benefis lanmò pou mwa benefisyè a (moun 

ki t ap resevwa benefis yo) mouri.

Kontakte Sekirite Sosyal

Pou plis enfòmasyon epi pou jwenn kopi piblikasyon 

nou yo, vizite wèbsayt nou nan www.socialsecurity.gov

oswa rele gratis nan nimewo telefòn 1-800-772-1213

(pou moun ki pa tande oswa ki tande di, rele nan 

nimewo TTY nou a, 1-800-325-0778). Nou ka reponn 

kesyon espesifik yo, nan lè 7 dimaten jiska 7 diswa, 

lendi pou vandredi. Nou bay enfòmasyon tou nan yon 

sèvis telefòn otomatik ki fonksyone 24 èdtan pa jou.

Si ou bezwen yon entèprèt pou regle afè Sekirite 

Sosyal ou, nou ka fè ou jwenn youn gratis. Sèvis 

entèprèt yo disponib ni pou lè ou ap pale avèk nou nan 

telefòn, ni pou lè ou vini nan biwo Sekirite Sosyal. 

Rele nan nimewo telefòn gratis nou a 1-800-772-1213. 

Si ou pa pale Angle, peze 1 epi rete sou liy lan pou 

jouk lè yon reprezantan reponn. N ap kontakte yon 

entèprèt pou ede ou. Si afè ou a pa ka fin regle nèt nan 

telefòn, n ap pran yon randevou pou ou nan yon biwo 

lokal Sekirite Sosyal, epi n ap fè aranjman pou yon 

entèprèt ki pale Kreyòl prezan nan moman vizit ou.

Nou trete tout apèl yo avèk konfidansyalite. 

Nou vle asire tou ke ou resevwa bon jan enfòmasyon 

avèk jantiyès. Se pou rezon sa a genyen yon dezyèm 

reprezantan Sekirite Sosyal pou kontwole kèk 

apèl telefonik.

Kòman Sekirite Sosyal Ka Ede Ou 

Lè Yon Manm Nan Fanmi Ou Mouri

Social Security Administration

SSA Publication No. 05-10008-HC

How Social Security Can Help You When A 

 Family Member Dies (Haitian-Creole)

September 2004